แนวปฏิบัติในการติดตามตรวจสอบคุณภาพภายในสถานศึกษา ระดับสถานศึกษา

โรงเรียนในสังกัดสำนักงานเขตพื้นที่การศึกษาประถมศึกษามุกดาหาร

คำชี้แจง ในการติดตาม ตรวจสอบคุณภาพภายในสถานศึกษา ระดับสถานศึกษา ที่มีประสิทธิภาพ

สถานศึกษา ควรดำเนินการอย่างเป็นระบบ ตามแนวทางดังต่อไปนี้

1. แต่งตั้งคณะกรรมการและผู้รับผิดชอบ ในการติดตามตรวจสอบคุณภาพการศึกษา ระดับสถานศึกษา
2. ประชุมชี้แจงให้ทุกคนเข้าใจวัตถุประสงค์ ภารกิจ ขอบข่ายในการติดตาม ตรวจสอบฯ ระดับสถานศึกษา ดังนี้
	1. กระบวนการดำเนินงานตามแผนปฏิบัติการประจำปีของสถานศึกษาเป็นจุดเน้น และเป็นหัวใจสำคัญของการติดตาม ตรวจสอบฯคุณภาพภายในสถานศึกษา
	2. การติดตาม ตรวจสอบคุณภาพภายในสถานศึกษา สามารถใช้แนวคิดเชิงระบบมาเป็นกรอบในการดำเนินงาน เช่น วงจรเดมมิ่ง ( PDCA )
	3. มีการติดตาม ตรวจสอบ 3 ระดับ คือ ระดับบุคคล ระดับสถานศึกษา ระดับเขตพื้นที่
3. จัดทำปฏิทินการติดตามตรวจสอบคุณภาพการศึกษา ดังนี้

3.1 ระดับบุคคล ติดตาม ตรวจสอบ ภาคเรียนละ 1 ครั้ง

3.2 ระดับสถานศึกษา ติดตาม ตรวจสอบ ภาคเรียนละ 1 ครั้ง ( หลอมรวมจากผลการติดตาม ตรวจสอบ ระดับบุคคล ) และเขียนรายงาน 3 บทตามรูปแบบที่กำหนด ปีการศึกษาละหนึ่งครั้ง พร้อมทั้ง จัดส่งรายงานไปยังสพป.มุกดาหาร ในเดือน พฤษภาคม ของทุกปี

3.3 ระดับเขตพื้นที่การศึกษา ติดตาม ตรวจสอบฯ หนึ่งครั้ง ทุกสามปี และโรงเรียนนำผลการติดตามตรวจสอบฯ ปีสุดท้ายของเขตฯเป็นส่วนหนึ่งของการประเมินคุณภาพจาก สมศ.

 4.การติดตาม ตรวจสอบฯ ระดับบุคคล ดำเนินการดังนี้

 4.1 ประชุมชี้แจงให้ ครูและบุคลากรทุกคน รู้และเข้าใจ วิธีการติดตาม ตรวจสอบผลการ

 ปฏิบัติงานตามแผนปฏิบัติการโรงเรียน ซึ่งทุกคน เกี่ยวข้อง และมีส่วนร่วมทุกโครงการ

 4.2 มอบเอกสารรูปแบบการติดตาม ตรวจสอบฯให้ครูและบุคลากรทุกคน เฉพาะบทที่ 2

 4.3 ครูประจำชั้น ศึกษา การติดตาม ตรวจสอบฯ ทุกด้าน และเตรียมวิธีการ /จัดทำ/จัดหา

 เครื่องมือ เพื่อหาคำตอบในแต่ละมาตรฐาน และสามารถดาวน์โหลดแนวทางการ

 ประเมินคุณภาพตามมาตรฐานทาง Internet

 4.4 ครูประจำชั้นทุกชั้น ตรวจสอบผลการดำเนินงานทุกด้าน ตามสภาพจริง และจัดส่งให้

 ผู้บริหารสถานศึกษาภาคเรียนละ หนึ่งครั้ง

 5.การติดตาม ตรวจสอบฯ ระดับสถานศึกษา ดำเนินการดังนี้

 5.1 ผู้รับผิดชอบงานระบบประกันและคณะกรรมการที่ได้รับมอบหมาย เก็บรวบรวม

 - 2 -

 เอกสาร การติดตาม ตรวจสอบรายบุคคลในเดือน ตุลาคม ( ปลายภาคเรียนที่ 1 ) และ

 เดือน มีนาคม ( ปลายภาคเรียนที่ 2 )

5.2 วิเคราะห์ สังเคราะห์ ผลการประเมินรายบุคคล/รายชั้น และหลอมรวมเป็นรายสถานศึกษา ส่งรายงานต่อสำนักงานเขตพื้นที่การศึกษา ภายในเดือนพฤษภาคม ของทุกปี
5.3 ประชุมสรุปผลการติดตาม ตรวจสอบรายสถานศึกษา เพื่อรับทราบจุดเด่น จุดด้อย
และจุดที่ควรพัฒนาร่วมกัน ภายหลังการติดตามตรวจสอบในภาคเรียนที่ 1 และ 2

5.4 ปรับแนวทาง/วิธีการในการดำเนินงานตามแผนปฏิบัติการในภาคเรียนต่อไป

5.การติดตาม ตรวจสอบฯ ระดับเขตพื้นที่การศึกษา ดำเนินการดังนี้

 5.1 สำนักงานเขตพื้นที่การศึกษา แต่งตั้งคณะกรรมการติดตาม ตรวจสอบฯระดับเขตฯ

5.2 คณะกรรมการระดับเขตฯ ศึกษารายงานผลการติดตาม ตรวจสอบฯระดับสถานศึกษา
5.3 คณะกรรมการระดับ เขตฯ ติดตาม ตรวจสอบสถานศึกษาตามปฏิทินที่กำหนด จุดเน้นในการติดตาม ตรวจสอบฯ คือ ความก้าวหน้าในการปฏิบัติงานตามแผนปฏิบัติการของโรงเรียน

5.4 คณะกรรมการระดับเขตฯ ร่วมกับ คณะกรรมการระดับสถานศึกษา สรุปผลการติดตาม ตรวจสอบ และ จัดทำเอกสาร รายงานผลการติดตาม ตรวจสอบ ฯ จัดส่งให้สถานศึกษา เพื่อใช้เป็นส่วนหนึ่งของการประเมินจาก สมศ.